कवि निशांत ने मेट्रो रेल, विक्टोरिया मेमोरियल, तथा जूट मिल के मजदूरों की दशा पर भी कविताएँ लिखी हैं। निशांत को कलकत्ता एक जादुई नागरी लगती है । उनकी कविता का शीर्षक ही है– “कलकत्ता एक जादुई नागरी है” । इस कविता की पहली ही पंक्ति लोक में प्रचलित इस धारणा से है कि ‘कलकत्ता की औरतें जादू जानती हैं’ । इस कथन के पीछे का कारण यह था कि बिहार से रोजी-रोटी की खोज में आए हुए युवक कभी-कभी बिहार लौटकर वापस नहीं जाते थे । उनकी औरतों को लगता कि बंगाल की औरतें जादू जानती हैं, वे जादू से इनके पति को अपने वश में, अपने प्रेम जाल में फंसा ली हैं। वे सारी उम्र उनके इंतजार में राह ताकती रहती थीं। कुछ समय कलकत्ता में रहने के पश्चात कवि निशांत को लगता है–